Res gestas memoriæ tradere, cartarumque testimonio confirmare legum sanxit auctoritas, magnaque esse videtur mortalibus utilitas. Unde ego Henricus, Dei gratia Eduensis episcopus, notum fieri volo tam presentibus quam futuris et sigilli nostri auctoritate confirmo, quod Joscelinus, miles Avalonensis, dedit Deo et beatae Mariae, fratribusque Regniacensis ecclesiæ quicquid calumpniabatur in decimis de parochia Magniaci, laudante Gaufrido fratre ejus de Arsi et uxore ejus Amica et filiis ejus Joscelino et Aevino et filiabus Mabilia et Elisabeth. Hujus rei testes sunt : Dodo archipresbiter de Avalone, Robertus cantor, Ranulfus, Dodo, Bernardus, Gaufridus, Robertus Clarus, canonici ; Bernardus Rufus, Girardus Betfage, Leo Amambertius, Willelmus Rufus, presbiteri ; Petrus, Robertus, Willelmus, diaconi ; Lambertus, Thomas, subdiaconi ; Gaufridus de Arsi, Philippus de Prait, Hugo de Moncels, Guntardus, Stephanus de sancto Medardo, Robertus de eodem, Johannes vicecomes, milites ; Bernardus de Insula, Guichardus prepositus, Rainaudus Salomon, Johannes Buccardus, Humbertus, Rainaudus de Moncels, Bonit, Paganus Grenelius, Garinus frater ejus, et multi alii.